Lēmuma projekts

**Par papildu finansējuma piešķiršanu 1.-4. klašu izglītojamo ēdināšanai**

Ņemot vērā Izglītības pārvaldes 07.09.2023. iesniegumu Nr. IZP/01-19/23/69 “Par izglītojamo skaitu”, kas reģistrēts Alūksnes novada pašvaldībā 07.09.2023. ar Nr. ANP/1-42/23/3147,

pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievaddaļu, Izglītības likuma 59. panta 3.1 daļu, likuma “Par pašvaldību budžetiem” 30. pantu, 2019. gada 10. decembra Ministru kabineta noteikumiem Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 3. punktu,

1. Izdalīt papildu finansējumu 17 932 EUR (septiņpadsmit tūkstoši deviņi simti trīsdesmit divu *euro*) apmērā Alūksnes novada pašvaldības pamata un vispārējās vidējās izglītības iestādēm 1.- 4. klašu izglītojamo ēdināšanas nodrošināšanai no 2023. gada septembra līdz decembrim saskaņā ar pielikumu.
2. Finansējumu nodrošināt veicot Alūksnes novada pašvaldības budžeta 2023. gadam grozījumus, palielinot ieņēmuma “Nekustamā īpašuma nodoklis” plānu par lēmuma 1. punkta summu.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžetā 2023. gadam.
4. Lēmums stājas spēkā ar tā pieņemšanu.

Pielikums

Alūksnes novada pašvaldības

28.09.2023. domes lēmumam Nr…

**Papildu finansējums Alūksnes novada pašvaldības pamata un vispārējās vidējās izglītības iestādēm 1.-4.klašu izglītojamo ēdināšanas nodrošināšanai 2023.gada septembrim - decembrim**

|  |  |  |
| --- | --- | --- |
| **Uzskaites dimensijas kods** | **Izglītības iestādes nosaukums** | **Finansējums, EUR** |
| 092356 | Alūksnes vidusskola | 14 717 |
| 092266 | Alekseja Grāvīša Liepnas pamatskola | 1 036  |
| 092326 | Ziemeru pamatskola | 2 179 |
| Kopā: | 17 932 |